《谢人惠三峰朱柿》
宋代·陈洎

乌椑珍果益丹名，新折红林蔕尚青。
浆冷夜凝仙掌露，味甘秋割楚江萍。
圆堆玉盌樱难并，賸荐金樽酒易醒。
应念茂陵消渴者，整篮封贮到云扃。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。